בס"ד



# גבולות האמנות

## סיגל כהנא, 1/5/2013

**מקצוע:** מחשבת ישראל
**נושא:** אמונה וגאולה

[מתוך יחידת אמונה וגאולה פרק חמישי: אמונה, תרבות ויצירה]

**המאמר:** אגרת הרב קוק לבי"ס "בצלאל" ( בחוברת 171-169)

**מטרות השיעור:**

* הבנת חשיבותה של האומנות בפיתוח אישיותו של האדם.
* הבנת הצורך בגבולות כדי לפתח אומנות ראויה.
* יישום הערך של אומנות, המפותחת בתוך גבולות, בחיינו.

### מהלך השיעור:

א. נערוך דיון סביב "ערב כישרונות" שהשכבה אמורה לארגן לאולפנא.

הדיון יפתח בשאלה: האם נכון לקבל כל שיר/ יצירה שהבנות רוצות להעלות על הבמה?

ב. חלוקה לקבוצות של 5 בנות. דיון פנימי:

1. מהי חשיבות האומנות בתרבות האדם?

2. האם יש חשיבות בפיתוח האומנות אצל כל אדם או רק בקרב המוכשרים לכך?

3. האם נכון להגביל את האומן הדתי ביצירותיו, או לאפשר לו ליצור גם דברים הסותרים את ערכי הדת?

4. האם הגבלה של אומן "חונקת" אותו או מגדילה אותו?

ג. לימוד האיגרת של הרב קוק לבית ספר בצלאל (כולל המשכו של המכתב שאיננו מופיע  בחוברת).

הסבר וניתוח: התועלות, יחסו האמיתי של הרב קוק לבצלאל, ועוד.

ד. אקטואליה: מה מצב בית ספר [בצלאל](http://www.bezalel.ac.il/academics/bachelor_degree/art/gallery/) בימינו? האם הם מקפידים על הנחיותיו של הרב קוק?

איך נראה בית ספר "בצלאל" היום? אלו תערוכות מוצגות שם? האם תואמות את מטרות האומנות לפי הרב קוק? איך היינו רוצים שייראה בית הספר הזה? מה יעשה מי שמוכשר ורוצה ללמוד שם? איך מתמודדים עם המורכבות הזו? (אם זה אפשרי)?

ה. התנסות: הצגה מתוך מספר מילים מוכתב מראש. ווריאציות שונות. פיתוח היצירתיות דוקא בתוך הגבולות.

ו. רלוונטיות: מה הציפייה שלנו מערב כישרונות צעירים? מה המטרות?

כשאני בכל זאת רוצה לומר משהו שאינו מקובל, איך אפשר לומר זאת בלי לחנוק את האמירה ובלי לחרוג מהגבולות הראויים?

ז. רשימה של משפטים פרובוקטיביים על הלוח (עדיף מהכיתה, לבוא מוכנה).

הפיכת המשפטים לשאלות.

כל זוג בוחר שאלה שהוא מזדהה איתה, וצריך להכין משהו יצירתי המבטא אותה לקראת השיעור הבא: שיר/ ציור/ פיסול/ לחן/ ריקוד וכו'.

יחד עם היצירה צריך להוסיף דף המסביר את ההתלבטויות בהכנת היצירה, ולפי מה הכריעו לכאן או לכאן.